Senaatin oikeusosaston päätös uskontorikoksesta (SOO 1916 I 153)
24 helmikuuta 1916,   SOO 1916 I 153

153. Prokuraattorin valitus uskontorikosjutussa. Kivennavan KO, jossa Apulaiskruununnimismies J. V. Sundqvist oli vaatinut Kirkkoherra T. A. B:tä tuomittavaksi rangaistukseen siitä, että hän oli kasteella ottanut evankelisluterilaiseen uskonoppiin lennätinosaston v. t. Päällikön N. I:n 21/5 1911 syntyneen pojan, vaikka mainittu poika, siihen nähden että I. sen syntymisen aikaan tunnusti kreikkalaiskatolista uskonoppia, olisi lain mukaan ollut kasvatettava viimeksimainittuun uskonoppiin, hylkäsi päät. 27/8 1912 syytteen, koska siitä, mitä on huomioonotettava avioliittoa solmittaessa Suomenmaan asukkaiden ja K. M:n muiden, toista uskonoppia tunnustavien alamaisten välillä, y. m. 1/4 1812 annetun asetuksen 12 §:n mukaan ne Suomessa syntyvät lapset, joiden vanhemmat tunnustavat eri uskonoppia, ovat kasvatettavat siinä uskonopissa, jota isä tunnustaa ja I. p. a. poikansa kastamisen aikaan tunnusti evankelisluterilaista uskonoppia. Wiipurin HO vahvisti päät. 26/1 1915, koska I. jo silloin, kun B. I:n pyynnöstä kastoi p. a. pojan, oli tunnustanut evankelisluterilaista uskonoppia ja B. senvuoksi oli ollut lain mukaan oikeutettu kasteella ottamaan pojan evankelisluterilaiseen uskonoppiin, KO:n loppupäät. OO katsoi, että I:n p. a. poika, joka oli syntynyt I:n tunnustaessa kreikkalaiskatolista uskonoppia, 1/4 1812 annetun asetuksen sekä julistuksessa 6/12 1869 vahvistettujen ja asetuksella 22/2 1906 muutettujen määräysten mukaan tosin olisi ollut mainittuun uskonoppiin kasvatettava huolimatta siitä että I. jälemmin oli siirtynyt evankelisluterilaiseen uskonoppiin; mutta koskei oltu näytetty että B., joka oli myöntänyt I:n pyynnöstä kasteella ottaneensa p. a. lapsen evankelisluterilaisen seurakunnan yhteyteen, olisi tehnyt sen rikollisessa mielessä, vaan hän päinvastoin Kirkkolain 34 ja 43 §:n säännöksistä oli voinut saada aihetta menettelyynsä, vahvisti Sen. sen loppupäät., johon tuomioistuimet olivat johtuneet.

</div>

Lähde
 Suomen senaatin oikeusosaston päätökset ja tuomiot 1916, Helsinki 1918, osa I päätökset, sivut 65–66.

Huomautukset
 Asianosaisten sukunimestä on tallennettu vain alkukirjain. Lähteessä sukunimet ovat kokonaisina.

Lyhenteet
 HO = hovioikeus
 K. M:n = keisarillisen majesteetin
 KO = kihlakunnanoikeus
 loppupäät. = loppupäätelmän
 OO = (senaatin) oikeusosasto
 p. a. = puheenalaisen
 Sen. = senaatti
 SOO = senaatin oikeusosasto
 v. t. = virkaa tekevä
 y. m. = ynnä muuta

Senaatin oikeusosaston ratkaisut